Εουσέμπιο Κίνο

Ο Εουσέμπιο Φρανσίσκο Κίνο ή Εουζέμπιο Φραντσέσκο Κίνι (ισπαν. Eusebio Francisco Kino, ιταλ. Eusebio Francesco Chini, 10 Αυγούστου 1645 – 15 Μαρτίου 1711), συχνά αναφερόμενος απλώς ως Πατήρ Κίνο, ήταν Ιταλός Ιησουίτης, ιεραπόστολος, γεωγράφος, εξερευνητής, χαρτογράφος, μαθηματικός και αστρονόμος, που γεννήθηκε στο Πριγκιπάτο και Επισκοπή του Τριδέντου, έδαφος τότε της Αγίας Ρωμαϊκής Αυτοκρατορίας. 

Τα τελευταία 24 χρόνια του βίου του έδρασε στην περιοχή που ήταν γνωστή τότε ως «Πιμερία Άλτα», δηλαδή τη σημερινή Σονόρα στο Μεξικό και τη νότια Αριζόνα στις ΗΠΑ. Εξερεύνησε την περιοχή, που τότε ανήκε στο σύνολό της στην Ισπανική Αυτοκρατορία, και κήρυξε το Ευαγγέλιο στους ιθαγενείς («Ινδιάνους») κατοίκους της, ιδίως στους Τοχόνο Όονταμ, τους Σομπαϊπούρι και άλλες συγγενικές φυλές. Κατέδειξε ότι η Μπάχα Καλιφόρνια δεν ήταν νησί, αλλά χερσόνησος, οδηγώντας μια εξερευνητική αποστολή εκεί δια ξηράς. Μέχρι τον θάνατό του είχε ιδρύσει 24 ιεραποστολές και visitas (εξωκκλήσια ή σταθμούς).

Παραπομπές

Κατηγορία:Ιησουίτες
Κατηγορία:Ιταλοί εξερευνητές
Κατηγορία:Ιεραπόστολοι
Κατηγορία:Ιταλοί γεωγράφοι
Κατηγορία:Ιταλοί χαρτογράφοι
Κατηγορία:Σονόρα